Яҙҙы шағирҙар ҡатын- ҡыҙ менән сағыштыра. Яҙ һулышы, гөрләүектәр йыры, бөрөләр тулышыуы, тәбиғәт уяныуы, ысынлап та, ҡатын- ҡыҙ асылын хәтерләтә. Ошондай йәмле яҙғы көндә — 18 апрелдә — М.Ғафури ис.Башҡорт дәүләт академия драма театры сәхнәһендә йәнә премьера — ҡатын- ҡыҙ темаһына сюита, Туфан Миңнуллин пьесаһы буйынса «Мин- ҡатын-ҡыҙ» бишек йыры. Исеменән үк күренеүенсә, әҫәр ҡатын- ҡыҙ яҙмышы, әсәлек бәхете, мөхәббәт хаҡында. Спектаклдең режиссеры — Илсур Ҡаҙаҡбаев, рәссамы — Альберт Нестеров, композиторы — Илшат Яхин, балетмейстеры — Сулпан Асҡарова, Урал Аминов.